Ο **Νικολά Ντιγκινί** (γεννημένος στις 31 Μαίου 1988) είναι Γάλλος επαγγελματίας ποδοσφαιριστής, ο οποίος αγωνίζεται ως επιθετικός στην κυπριακή Αθλητική Ένωση Ζακακίου.

Ποδοσφαιρική καριέρα
--------------------

### Γαλλία

Γεννημένος στο Σαιν-Ζερμαίν-αν-Λαι, ο Ντιγκινί αγωνίστηκε στη Βαν από το 2005 και για 8 συνεχόμενες σεζόν, ξεκινώντας από την ομάδα νέων για να καταλήξει στην πρώτη ομάδα. Τη σεζόν 2013-14 αγωνίστηκε με τα χρώματα της Vendée Poiré-sur-Vie Football.

### Ελλάδα

#### Πανθρακικός

Το καλοκαίρι του 2014 αποφάσισε να αναζητήσει την τύχη του στο εξωτερικό και υπέγραψε συμβόλαιο συνεργασίας με τον Πανθρακικό. Στις δυο σεζόν του στην Κομοτηνή αγωνίστηκε σε 55 αγώνες πρωταθλήματος και σκόραρε 8 τέρματα. 

#### Ατρόμητος

Στις 9 Ιουνίου 2016, μεταπήδησε στον Ατρόμητο Αθηνών, υπογράφοντας διετές συμβόλαιο συνεργασίας. 
Στις δυο σεζόν του στο Περιστέρι αγωνίστηκε σε 38 αγώνες πρωταθλήματος και σκόραρε 18 τέρματα. 

#### Άρης Θεσσαλονίκης

Στις 26 Ιουνίου 2018, ο Ντιγκινί έμεινε ελεύθερος από τον Ατρόμητο και υπέγραψε διετές συμβόλαιο συνεργασίας με τον Άρη Θεσσαλονίκης.  Στο ντεμπούτο του μάλιστα αναδείχθηκε ΜVP του αγώνα, σκοράροντας με κεφαλιά για να οδηγήσει την ομάδα του σε μεγάλη εκτός έδρας νίκης επί της Λαμίας με 0-3. 
Την 1η Αυγούστου 2019, το εύστοχο πέναλτυ του Ντιγκινί έδωσε την εκτός έδρας νίκη-πρόκριση στον Άρη με 0-1 επί της κυπριακής για την προκριματική φάση του ΟΥΕΦΑ Γιουρόπα Λιγκ 2019-20.  
Δύο εβδομάδες αργότερα, πάλι για τον ίδιο θεσμό, σημείωσε το τρίτο τέρμα της ομάδας του εναντίον της νορβηγικής Μόλντε, οδηγώντας τον αγώνα στην παράταση. 
Συνολικά με την φανέλα του Άρη αγωνίστηκε σε 62 αγώνες σε όλες τις διοργανώσεις και σκόραρε 18 τέρματα (51 συμμετοχές και 13 γκολ στο Πρωτάθλημα, 7 συμμετοχές κι 3 γκολ στο Κύπελλο Ελλάδας και 4 συμμετοχές κι 2 γκολ, στο Κύπελλο ΟΥΕΦΑ.

### Κύπρος

### Απόλλων Λεμεσού

Στις 3 Ιουλίου 2020, υπέγραψε διετές συμβόλαιο με τον Απόλλωνα Λεμεσού.  Ο Ντιγκινί αγωνίστηκε τελικά για τρία χρόνια στον Απόλλωνα Λεμεσού μετρώντας συνολικά σε [[Κύπρο] και Ευρώπη, 89 συμμετοχές, σημείωσε 25 γκολ και μοίρασε 5 ασίστ. Επίσης κατέκτησε ένα Πρωτάθλημα Κύπρου κι ένα [Σούπερ Καπ. 

### ΑΕ Ζακακίου

Στις 23 Σεπτεμβρίου 2023, υπέγραψε συμβόλαιο συνεργασίας με την Αθλητική Ένωση Ζακακίου.

Προσωπική ζωή
-------------

Αν και γεννημένος στη Γαλλία, ο Ντιγκινί έλκει καταγωγή από την Ακτή Ελεφαντοστού.

Παραπομπές
----------

1. ↑  «France - N. Diguiny - Profile with news, career statistics and history - Soccerway». *Soccerway*. Ανακτήθηκε στις 29 Μαρτίου 2019.
2. ↑
3. ↑  «Diguiny: "Βήμα στην καριέρα μου ο Ατρόμητος" - SPORT365». 6 Σεπτεμβρίου 2016.
4. ↑
5. ↑  «Επίσημο: Στον Άρη για δύο χρόνια ο Ντιγκινί». www.sport24.gr. 27 Ιουνίου 2018.
6. ↑  «Άρης να γουστάρεις, 3-0 τη Λαμία στο ΔΑΚ». www.sport24.gr. 27 Αυγούστου 2018.
7. ↑  «ΑΕΛ - Άρης 0-1: Σπουδαία πρόκριση για τους "κίτρινους"». www.sport24.gr. 1 Αυγούστου 2019.
8. ↑  «Άρης - Μόλντε 3-1: Ήταν παλικάρι, αλλά δεν άντεξε». www.sport24.gr. 15 Αυγούστου 2019.
9. ↑  «Απόλλων Λεμεσού: Ανακοίνωσε Ντιγκινί». www.sport24.gr. 3 Ιουλίου 2020.
10. ↑   Εκδόθηκε το «διαζύγιο» του Απόλλωνα με τον Ντιγκινί, ανακοινώθηκε απο την ΑΕΖ
11. ↑
12. ↑  «Nicolas Diguiny, l'aplomb à retardement».

Εξωτερικοί σύνδεσμοι
--------------------

* (Αγγλικά) Προφίλ Νικολά Ντιγκινί στο Soccerway
* Προφίλ του Ντιγκινί στο Transfermarkt.com